ปราสาทแบลมอรัล

ปราสาทแบลมอรัล () เป็นคฤหาสน์ขนาดใหญ่ซึ่งตั้งอยู่ที่ในเขตแอเบอร์ดีนเชอร์ ประเทศสกอตแลนด์ ปราสาทแบลมอรัลเป็นหนึ่งในเขตพระราชฐานของราชวงศ์บริติชตั้งแต่ปี 1852 หลังจากที่เจ้าชายอัลเบิร์ต พระสวามีในสมเด็จพระราชินีนาถวิกตอเรีย ทรงซื้อปราสาทหลังนี้จากตระกูลฟาร์เคอสัน  

ปราสาทผ่านมือกันมาหลายชั่วคนและได้รับการขยายต่อเติมจนมีเนื้อที่กว่า 260 ตารางกิโลเมตร (65,000 เอเคอร์)Balmoralcastle.comwww.balmoralcastle.com ในปัจจุบันปราสาทยังเป็นสถานที่ที่ใช้ในการพำนักอาศัยที่มีผู้ทำงานเต็มเวลาทั้งหมด 50 คนและอีก 100 คนครึ่งเวลา

พระมหากษัตริย์สหราชอาณาจักร ในฐานะกษัตริย์แห่งสกอตแลนด์ มีประเพณีเสด็จมาประทับที่ปราสาทแห่งนี้ในทุกฤดูร้อน (เดือนกรกฎาคมถึงกันยายน) รวมถึงสมเด็จพระราชินีนาถเอลิซาเบธที่ 2 ซึ่งเสด็จสวรรคตที่ปราสาทหลังนี้ ในช่วงบ่ายของวันที่ 8 กันยายน ค.ศ. 2022

ศัพทมูล
แบลมอรัลออกเสียงตามภาษาอังกฤษเป็น  หรือตามสำเนียงท้องถิ่นว่า  มีบันทึกครั้งแรกในชื่อ 'Bouchmorale' เมื่อ ค.ศ. 1451 โดยผู้พูดภาษาเกลิกสกอตออกเสียงเป็น  ส่วนแรกน่าจะเป็นศัพท์ในภาษาเกลิกว่า both หมายถึง "กระท่อม" แต่ส่วนที่สองยังไม่เป็นที่กระจ่าง อดัม วัตสันและเอลิซาเบธ แอลลัน เขียนใน The Place Names of Upper Deeside ว่าส่วนที่สองหมายถึง "จุด(พื้นที่)ใหญ่" Alexander MacBain กล่าวแนะว่าส่วนนี้เดิมมาจากภาษาพิคท์ว่า *mor-ial, "ที่โล่งขนาดใหญ่" (อิงจากภาษาเวลส์ว่า mawr-ial) ในอีกทางหนึ่ง ส่วนที่สองอาจเป็นชื่อของนักบุญก็ได้

 ประวัติ 
ปราสาทแบลมอรัลก่อสร้างสำหรับเป็นที่อยู่อาศัยโดยเซอร์วิลเลียม ดรัมมอนด์ในปี ค.ศ. 1390 เดิมเป็นของพระเจ้าโรเบิร์ตที่ 2 แห่งสกอตแลนด์ ผู้ทรงมีตำหนักล่าสัตว์ (hunting lodge) ในบริเวณนั้น หลังจากนั้นปราสาทก็ขายให้กับอเล็กซานเดอร์ กอร์ดอน เอิร์ลแห่งฮันท์ลีย์ที่ 3 ในคริสต์ศตวรรษที่ 15 ปราสาทเป็นของตระกูลฮันท์ลีย์จนปี ค.ศ. 1662 เมื่อถูกขายให้กับตระกูลฟาร์เคอร์สัน (Clan Farquharson) แห่งอินวรี ผู้ขายให้กับเอิร์ลแห่งไฟฟ์ ในปี ค.ศ. 1798 ปราสาทเป็นส่วนหนึ่งของพระราชพิธีบรมราชาภิเษก activities of สมเด็จพระเจ้าจอร์จที่ 4 ในปี ค.ศ. 1822

ปราสาทแบลมอรัลเคยเป็นที่ประทับฤดูร้อนของสมเด็จพระราชินีนาถเอลิซาเบธที่ 2 และเจ้าชายฟิลิป ดยุกแห่งเอดินบะระ แบลมอรัลใช้เป็นที่ประทับมาตั้งแต่ปี ค.ศ. 1848 เมื่อพระราชินีนาถวิกตอเรียและเจ้าชายอัลเบิร์ตทรงเช่าจากผู้แทนของเซอร์โรเบิร์ต กอร์ดอน ทั้งสองพระองค์ทรงโปรดปรานแบลมอรัลเป็นอย่างมากจนในที่สุดก็ทรงซื้อในราคา £30,000 ในปี ค.ศ. 1852 ทันทีที่ทรงเป็นเจ้าของเจ้าชายอัลเบิร์ตก็ทรงวางแผนขยายให้กว้างใหญ่ขึ้นเพื่อให้พอกับครอบครัวของพระองค์ สิ่งก่อสร้างใหม่ที่อยู่ห่างจากสิ่งก่อสร้างเดิมราวร้อยหลาออกแบบด้วยพระองค์เองและสร้างเสร็จเมื่อปี ค.ศ. 1856

ในวันที่ 6 กันยายน ค.ศ. 2022 สมเด็จพระราชินีนาถเอลิซาเบธที่ 2 ทรงพระกรุณาโปรดเกล้าฯ ให้ ลิซ ทรัสส์ นายกรัฐมนตรีสหราชอาณาจักร เฝ้าทูลละอองธุลีพระบาท สองวันก่อนพระองค์จะเสด็จสวรรคตAndersson, Jasmine "Queen to appoint new prime minister at Balmoral" BBC News (August 30, 2022) (Accessed Sept. 2, 2022)Walker, Peter "New PM will meet Queen at Balmoral before taking over at No 10" The Guardian (Aug. 31, 2022) (Accessed Sept 2, 2022)Foster, Max and Lauren Said-Moorhouse "Queen won't return to London to appoint new British PM, for first time in her reign" CNN (Aug. 31, 2022) (Accessed Sept. 2, 2022)Davies, Caroline "Queen Elizabeth II, Britain's longest-reigning monarch, dies aged 96" The Guardian (Sept. 8, 2022) (Accessed Sept. 8, 2022)

 อ้างอิง 

 ข้อมูลทั่วไป 


 แหล่งข้อมูลอื่น 



หมวดหมู่:ปราสาทในสหราชอาณาจักร 
หมวดหมู่:ปราสาทในสกอตแลนด์
หมวดหมู่:เจ้าชายอัลเบิร์ต พระราชสวามี